b'\n_START_ARTICLE_\nVoja\xc5\xa1nica \xc5\xa0entvid\n_START_SECTION_\nZgodovina\n_START_PARAGRAPH_\nVoja\xc5\xa1nica slovenske Teritorialne obrambe je nastala na obmo\xc4\x8dju Zavoda sv. Stanislava. Gradnja zavoda se je za\xc4\x8dela leta 1901 na pobudo takratnega ljubljanskega \xc5\xa1kofa dr. Antona Bonaventura Jegli\xc4\x8da. Prvi dve tretjini zavoda sta bili dokon\xc4\x8dani leta 1905, v dokon\xc4\x8danem objektu je deloval zavod in prva slovenska gimnazija. Leta 1910 je bil dokon\xc4\x8dano levo, \xc5\xa1e zadnje krilo zavoda s \xc4\x8dimer se je dejavnost zavoda \xc5\xa1e dodatno pove\xc4\x8dala. Med prvo svetovno vojno je bila v zavodu voja\xc5\xa1ka bolni\xc5\xa1nica, po vojni pa se je v zavodu nadaljevala predvojna aktivnost. Konec aprila 1941 po kratki aprilski vojni je zavod zasedla nem\xc5\xa1ka vojska in ga spremenila v voja\xc5\xa1nico za enote, ki so varovale novonastalo mejo med Nem\xc4\x8dijo in Italijo. Po vojni in odhodu Nemcev je voja\xc5\xa1nico zasedla Jugoslovanska vojska. Maja in junija 1945 je bil v stavbi in njegovi okolici zbirni center za vojne ujetnike. V za\xc4\x8detku junija 1945 je bilo dokon\xc4\x8dno odlo\xc4\x8deno, da bo zavod ostal v lasti vojske. V desetletjih po vojni se je voja\xc5\xa1nica nenehno \xc5\xa1irila, severno od nekdanjega zavoda so bili zgrajeni \xc5\xa1tevilni objekti za bivanje vojakov, gara\xc5\xbee, delavnice in razna skladi\xc5\xa1\xc4\x8da za oro\xc5\xbeje in voja\xc5\xa1ko opremo. Skladi\xc5\xa1\xc4\x8da so bila zgrajena tudi v Rojah, ki so v neposredni bli\xc5\xbeini voja\xc5\xa1nice. Skupaj z vsemi skladi\xc5\xa1\xc4\x8di in objekti je bila voja\xc5\xa1nica najve\xc4\x8dja v Ljubljani in ena najve\xc4\x8djih v Sloveniji.\n_START_SECTION_\nBeg vojaka Bojana Pluta\n_START_PARAGRAPH_\nLeta 1986 je v voja\xc5\xa1nici voja\xc5\xa1ki rok slu\xc5\xbeil Bojan Plut, bratranec bolje znanega mno\xc5\xbei\xc4\x8dnega morilca Silva Pluta. Pred vpoklicem v vojsko je Plut \xc5\xbee dalj \xc4\x8dasa imel te\xc5\xbeave z zakonom zaradi kraj in tihotapljenja. Po vpoklicu je bilo videti, da se je njegovo vedenje popravilo saj so ga vojaki in nadrejeni opisovali kot vzornega vojaka. Sode\xc4\x8d po dnevniku, ki ga je pisal, pa so se v Plutovi glavi dogajale \xc4\x8dudne stvari. Prvega maja pono\xc4\x8di je izkoristil priliko in v voja\xc5\xa1ki uniformi oboro\xc5\xbeen z avtomatsko pu\xc5\xa1ko z ve\xc4\x8d kot sto naboji pobegnil iz voja\xc5\xa1nice. Zgodaj zjutraj naslednjega dne je \xc5\xa1topal ob Nem\xc5\xa1ki cesti, kjer nato ukradel avtomobil, ki mu je ustavil. Pot je nadaljeval preko Novega mesta do vzno\xc5\xbeja Gorjancev, kjer je vlomil v gostinski lokal. Tam se je oskrbel s hrano in pija\xc4\x8do nato pa se usmeril proti Mirni Gori kjer je zamenjal avtomobilske tablice. Po vo\xc5\xbenji po Beli krajini se je usmeril proti Mariboru in Ormo\xc5\xbeu. V vasi Trnovec je zletel iz ceste nato pa pobegnil iz kraja nesre\xc4\x8de. V bli\xc5\xbeini \xc4\x8cakovca je s \xc5\xa1topanjem ukradel \xc5\xa1e en avtomobil in se odpeljal proti Zagrebu. Pri Gradi\xc5\xa1\xc4\x8du je ponovno zamenjal avto in se odpeljal v Zagreb, tam je avto zamenjal \xc5\xa1e enkrat in se nato odpeljal nazaj v Slovenijo. Blizu Dobove je ukradel nov avto in se odpeljal proti Kapelam tam je poizku\xc5\xa1al ukrasti nov avtomobil vendar mu to ni uspelo zato je ukradel motor in se odpeljal proti Globokemu. Po nekaj kilometrih vo\xc5\xbenje je motor pustil ob cesti in pot nadaljeval pe\xc5\xa1. Pot sta mu po naklju\xc4\x8dju prekri\xc5\xbeala in\xc5\xa1pektorja republi\xc5\xa1kega sekretariata za notranje zadeve v slu\xc5\xbebenem vozil. Ko se je avto pribli\xc5\xbeal Plutu je ta iz razdalje enega metra za\xc4\x8del streljati na avtomobil, en in\xc5\xa1pektor je bil na mestu mrtev drugi pa je umrl kasneje v bre\xc5\xbei\xc5\xa1ki bolni\xc5\xa1nici. Plut je nato s slu\xc5\xbebenim avtomobilom pobegnil proti Bizeljskemu, po nekaj kilometrih vo\xc5\xbenje se je avtomobil zaradi okvare ustavil tako da je pot nadaljeval pe\xc5\xa1. Med potjo se je zatekel v neko barako vendar so ga kmalu zalotili lastniki zato je nadaljeval pot. V kraju Gradice je ukradel avtomobil in se ponovno odpeljal proti Zagrebu, kjer so ga kon\xc4\x8dno opazili policisti in ga za\xc4\x8deli zasledovati. Po vratolomni je vo\xc5\xbenji je pri naselju Jakovlje zletel iz ceste in se prevrnil, v brezizhodnem polo\xc5\xbeaju je cev pu\xc5\xa1ke usmeril v brado in se ustreli.\n_START_SECTION_\nVoja\xc5\xa1nica med desetdnevno vojno\n_START_PARAGRAPH_\nMed osamosvojitveno vojno junija in julija 1991 je voja\xc5\xa1nica bila blokirana iz strani slovenske Teritorialne obrambe. V voja\xc5\xa1nici je bilo poveljstvo motorizirane brigade, bataljon brigade in me\xc5\xa1ani artilerijski divizion, vsem enotam je poveljeval podpolkovnik Tomislav \xc5\xa0ip\xc4\x8di\xc4\x87. Skupaj je bilo v voja\xc5\xa1nici preko 1.600 vojakov, ki so bili oboro\xc5\xbeeni z 12 oklepnimi vozili, 5 samohodnimi oro\xc5\xbeji kalibra 2 x 57 mm, 9 havbicami 155 mm, 9 havbicami 120 mm, netrzajne topove 120 in 82 mm. Kasneje so v voja\xc5\xa1nico pripeljali \xc5\xa1e 16 havbic 155 mm, ki so jih postavili na \xc5\xa1portno igri\xc5\xa1\xc4\x8de iz Brnika pa so tja premestili tudi helikopter Gazela. Posadka voja\xc5\xa1nice se je na morebitni napad dobro priprava saj se je vkopala na podro\xc4\x8dju voja\xc5\xa1nica, okoli voja\xc5\xa1nice pa so bile postavljene tudi mine, ki so prepre\xc4\x8devale neposredni napad na voja\xc5\xa1nico. Ko je voja\xc5\xa1nica prvi dan vojne postala obkoljena je njen poveljnik za\xc4\x8del groziti, da bo v primeru napad za\xc4\x8del obstreljevati center Ljubljane ter pomembne objekte v okolici voja\xc5\xa1nice kot so: vodarna Kle\xc4\x8de, transformatorska postaja Kle\xc4\x8de, plinarno v \xc5\xa0i\xc5\xa1ki, tovarno Color v Medvodah in tovarno Belinka v Dolu._NEWLINE_Zaradi strahu, da bo \xc5\xa0ip\xc4\x8di\xc4\x87 gro\xc5\xbenje uresni\xc4\x8dil je bilo 28. junija izdano povelje za pripravo na napad. V bli\xc5\xbeini Savelj se je 2. odred TO z 8 minometi pripravil na napad. Povelje za napad je pri\xc5\xa1lo 2. julija in bilo nato zaradi nasprotovanja nekaterih poveljujo\xc4\x8dih preklicano. Kasneje se je izkazalo, da je bila odlo\xc4\x8ditev o preklicu modra saj bi \xc5\xa0ip\xc4\x8di\xc4\x87 po vsej verjetnosti uresni\xc4\x8dil gro\xc5\xbenjo in napadel omenjene objekte, kar bi povzro\xc4\x8dilo ogromno \xc5\xa1kode bile bi pa tudi smrtne \xc5\xbertve._NEWLINE_Po kon\xc4\x8danih spopadih je JLA voja\xc5\xa1nico zapustila do 18. oktobra 1991. Pred odhodom so okoli voja\xc5\xa1nice odstranili minska polja objekte pa so predali \xc5\xa1ele potem ko so iz njih odnesli vse kar se je odnesti dalo - celo pesek na teni\xc5\xa1kem igri\xc5\xa1\xc4\x8du. Ob predaji TO so tako od neko\xc4\x8d mogo\xc4\x8dne voja\xc5\xa1nice ostali le goli zidovi. Voja\xc5\xa1nica je bila tudi zadnja v Sloveniji, ki je odpustila slovenske nabornike, ki so slu\xc5\xbeili voja\xc5\xa1ki rok v JLA.\n_START_SECTION_\nVoja\xc5\xa1nica po vojni in danes\n_START_PARAGRAPH_\nPo predaji je TO novej\xc5\xa1i del voja\xc5\xa1nice hitro usposobila tako, da so decembra 1991 v njej \xc5\xbee prisegli prvi naborniki 520. u\xc4\x8dnega centra TO. Zaradi denacionalizacije so bili objekti v katerih je neko\xc4\x8d deloval Zavod svetega Stanislava, predani cerkvi preostali objekti pa so ostali v lasti SV. Leta 1992 se je voja\xc5\xa1nica preimenovala v Voja\xc5\xa1nico \xc5\xa0entvid. Po leti 1991 so v voja\xc5\xa1nici delovala razli\xc4\x8dna poveljstva in enote: 51. obmo\xc4\x8dni \xc5\xa1tab TO, 510. u\xc4\x8dni center TO, poveljstvo 52 brigade, poveljstvo in del enot 9. brigade zra\xc4\x8dne obrambe, voja\xc5\xa1ki muzej SV in center voja\xc5\xa1kih \xc5\xa1ol, kasneje pa PDRIU. Z ukinitvijo naborni\xc5\xa1kega sistema in preoblikovanjem SV je voja\xc5\xa1nica za\xc4\x8dela zgubljati na pomenu zato so jo ozna\xc4\x8dili kot neperspektivno. Leta 2004 je bilo odlo\xc4\x8deno da bojo voja\xc5\xa1nico postopoma izpraznili in del objektov predali cerkvi, ki je imela \xc5\xbee dalj \xc4\x8dasa denacionalizacijske zahteve. Konec leta 2008 se je iz objektov kot zadnji umaknil PDRIU, nato pa so ju\xc5\xbeni del voja\xc5\xa1nice predali cerkvi. Ta je objekte sprva nameravala uporabiti za \xc5\xa1olske in ob\xc5\xa1olske dejavnosti vendar so bili objekti po pregledu ozna\xc4\x8deni kot dotrajani in potresno nevarni zato so jih podrli._NEWLINE_Danes SV uporablja le \xc5\xa1e severni del voja\xc5\xa1nice, ki obsega manj\xc5\xa1e objekte, gara\xc5\xbee in skladi\xc5\xa1\xc4\x8da. V bli\xc5\xbeini voja\xc5\xa1nice se nahajata \xc5\xa1e Voja\xc5\xa1ka zdravstvena enota (v\xc4\x8dasih je bila del voja\xc5\xa1nice) in skladi\xc5\xa1\xc4\x8de v Rojah._NEWLINE_Februarja 2010 se je v voja\xc5\xa1nici med opravljanjem stra\xc5\xbearske slu\xc5\xbebe s strelnim oro\xc5\xbejem resno po\xc5\xa1kodoval vojak.'